
Nr. 8455, datë 13.1.2014

Për lejimin e lënies sË shtetësisë shqiptare

Në mbështetje të nenit 92, pika “c” dhe nenit 93 të Kushtetutës, si dhe të neneve 15 e 20 të ligjit nr. 8389, datë 5.8.1998 “Për shtetësisë shqiptare”, të ndryshuar, bazuar edhe në propozimin e ministrit të Punëve të Brendshme,
Dekretoj:

Neni 1 

U lejohet lënia e shtetësisë shqiptare me kërkesë të tyre personave të mëposhtëm:
	1. Edlira Haxhi Pirushi
	9. Relvi Rexhep Mehmeti

	2. Fation Zenun Halili
	10. Silvana Selman Hajdari (Farruku)

	3. Roland Agim Muhameti
	11. Denis Agim Hajdari

	4. Sonila Naço Llambro
	12. Gent Bashkim Musaj

	5. Ines Roland Llambro
	13. Marita Lin Zimmermann (Vuksani)

	6. Lea Roland Llambro
	14. Kristo (Christos) Pavllo Foto (Fotos)

	7. Ines Alfred Topi
	15. Gjyljana Adem Vila

	8. Manjola Agim Zajmi
	16. Albana Prel Qosja (Ndreka)



Neni 2

Ky dekret hyn në fuqi menjëherë.
Presidenti I Republikës së Shqipërisë
Bujar Nishani 

Dekret 
Nr. 8456, datë 13.1.2014

Për lejimin e lënies sË shtetësisë shqiptare

Në mbështetje të nenit 92, pika “c” dhe nenit 93 të Kushtetutës, si dhe të neneve 15 e 20 të ligjit nr. 8389, datë 5.8.1998 “Për shtetësisë shqiptare”, të ndryshuar, bazuar edhe në propozimin e ministrit të Punëve të Brendshme,
Dekretoj:

Neni 1 

U lejohet lënia e shtetësisë shqiptare me kërkesë të tyre personave të mëposhtëm:
	1. Rudina Llesh Kriebler (Gjoni)
	15. Klodeta Steljano Wigger (Neni)

	2. Sara Lulëzim Hoxha
	16. Marenglen Pëllumb Balilaj

	3. Kevin Lulëzim Hoxha
	17. Nevila Grabrosh Lasku

	4. Lindita Shaban Omeri
	18. Jemine Isak Noka

	5. Ilir Nusret Hasanaj
	19. Alma Ndue Deda

	6. Sead Lulzim Krajaj
	20. Isa Isuf Haxhia

	7. Albana Zeqir Rashica
	21. Afërdita (Aferdita) Haqif Haxhia (Osmani)

	8. Marsela Petrit Castellino (Drogeja)
	22. Daniel Isa Haxhia 

	9. Indrit Ismet Lekaj
	23. Elvin Skender Aliu

	10. Valbona Gjelosh Weber (Gecaj)
	24. Oliver Kushtrim Kushova

	11. Jusuf Pëllumb Karameta
	25. Genci Themistokli Roshi

	12. Valbona Nexhat Baze (Nallbati)
	26. Martin Mhill Gjoni

	13. Keti Alfred Topi
	27. Bardhok Mhill Gjoni

	14. Manuel Ismet Cara
	28. Luan Vladimir Ago



Neni 2 

Ky dekret hyn në fuqi menjëherë.
Presidenti I Republikës së Shqipërisë
Bujar Nishani 

Dekret 
Nr. 8457, datë 13.1.2014

Për dhënie të shtetësisë shqiptare

Në mbështetje të nenit 92, pika “c” dhe nenit 93 të Kushtetutës, si dhe nenit 9 e nenit 20 të ligjit nr. 8389, datë 5.8.1998 “Për shtetësisë shqiptare”, të ndryshuar, bazuar edhe në propozimin e ministrit të Punëve të Brendshme dhe ministrit të Arsimit e Sportit,

Dekretoj:

Neni 1 

U jepet shtetësia shqiptare me kërkesë të tyre personave të mëposhtëm:
	1. Ruth Robert Roger Vergnon
	10. Festim Ixhmet Rexhepi

	2. Engjell Gjergj Duzhmani
	11. Kenan Kemal Hançer

	3. Riçard Gjon Prenaj
	12. Emin Avdyl Haskaj

	4. Fisnik Xhevat Krasniqi
	13. Aylin Avni Diricanli

	5. Erhan Mehmet Faruk Çağan
	14. Melih Salih Güven

	6. Hasan Kabas Demir
	15. Iulia Ivan Kocali (Statnic)

	7. Ethem Fehmi Uçev
	16. Eva Mustafa Alikaj

	8. Gülşen Emsal Hoxha (Tunç)
	17. Idris Mufetish Isa

	9. Emilio Mario Valente
	


Neni 2 

Ky dekret hyn në fuqi menjëherë.
Presidenti I Republikës së Shqipërisë
Bujar Nishani 

Dekret 
Nr. 8458, datë 13.1.2014

Për dhënie të shtetësisë shqiptare

Në mbështetje të nenit 92, pika “c” dhe nenit 93 të Kushtetutës, të neneve 20 dhe 24 të ligjit nr. 8389, datë 5.8.1998 “Për shtetësisë shqiptare”, të ndryshuar, bazuar edhe në propozimin e ministrit të Brendshëm,
Dekretoj:

Neni 1 

U jepet shtetësia shqiptare me kërkesë të tyre personave të mëposhtëm:
1. Hajredin Qerim Klloboshtica (Klloboçishta)
2. Pranvera Muhamet Çoçja (Kapijaj)
Neni 2 

Ky dekret hyn në fuqi menjëherë.
Presidenti I Republikës së Shqipërisë
Bujar Nishani 
Vendim
Nr. 31, datë 22.1.2014

PËR KRIJIMIN DHE MËNYRËN E ORGANIZIMIT E TË FUNKSIONIMIT TË AGJENCISË KOMBËTARE TË BREGDETIT

Në mbështetje të nenit 100 të Kushtetutës dhe të neneve 4 e 6 të ligjit nr. 90/2012 datë 27.9.2012 “Për organizimin dhe funksionimin e administratës shtetërore”, me propozimin e ministrit të Zhvillimit Urban dhe Turizmit, Këshilli i Ministrave

VENDOSI:

KREU I
DISPOZITA TË PËRGJITHSHME

1. Krijimin e Agjencisë Kombëtare të Bregdetit, në vijim AKB, si person juridik publik buxhetor, në varësi të ministrit të Zhvillimit Urban dhe Turizmit, me seli në Tiranë.
2. AKB-ja ka për qëllim mbrojtjen e zonës bregdetare, promovimin dhe monitorimin e projekteve, ndjekjen e zhvillimit të zonës bregdetare e të planeve të miratuara nga autoritetet e planifikimit.
3. AKB-ja ka stemën, logon dhe vulën e vet zyrtare, të cilat miratohen nga titullari. Stema përbëhet nga stema e Republikës së Shqipërisë me shënimet: “Republika e Shqipërisë, Ministria e Zhvillimit Urban dhe Turizmit, Agjencia Kombëtare e Bregdetit”, në përputhje me përcaktimet e vendimit nr. 474, datë 10.7.2003 të Këshillit të Ministrave “Për mënyrën e përdorimit të stemës së Republikës, si dhe raportin e përmasave të saj”.
4. Vula zyrtare e AKB-së ka formën dhe elementet e përcaktuara në pikën 2 të vendimit nr.390, datë 6.8.1993 të Këshillit të Ministrave “Për rregullat e prodhimit, administrimit, kontrollit dhe ruajtjes së vulave zyrtare”, të ndryshuar. 
Vula e AKB-së prodhohet, administrohet dhe ruhet në përputhje me legjislacionin në fuqi.

KREU II
ORGANIZIMI  I AKB-së

1. AKB-ja ka statusin e drejtorisë së përgjithshme, në nivel qendror, dhe në nivel vendor organizohet në 4 (katër) degë rajonale.
2. AKB-ja drejtohet nga drejtori i përgjithshëm, i cili organizon dhe drejton të gjithë veprimtarinë e kësaj agjencie dhe përgjigjet para ministrit përgjegjës për turizmin.
3. Drejtori i përgjithshëm i AKB-së emërohet, lirohet dhe shkarkohet nga detyra me urdhër të Kryeministrit,  me propozimin e ministrit përgjegjës për turizmin, në përputhje me aktet ligjore në fuqi.
4. Degët rajonale drejtohen nga drejtuesit përkatës të këtyre degëve, të cilët emërohen, lirohen dhe shkarkohen nga drejtori i përgjithshëm i AKB-së.
5. AKB-ja është institucion buxhetor, që financohet nga buxheti i shtetit, donacione të huaja dhe burime të tjera të ligjshme. Buxheti i AKB-së përbën zë të veçantë në buxhetin e ministrisë përgjegjëse për turizmin.
6. Funksionimi i brendshëm i AKB-së bëhet sipas rregullores përkatëse, të miratuar nga ministria përgjegjëse, me propozimin e drejtorit të përgjithshëm të kësaj agjencie.
7. Struktura dhe organika e AKB-së miratohen me urdhër të Kryeministrit.

KREU III
PËRGJEGJËSITË DHE DETYRAT E AKB-SË

1. AKB-ja e shtrin veprimtarinë në të gjithë territorin e zonës bregdetare të Republikës së Shqipërisë, të përcaktuar sipas lidhjes 1 bashkëlidhur këtij vendimi.
2. AKB-ja ka objekt të veprimtarisë së saj dhe kryen këto funksione:
a) Mbrojtjen dhe zhvillimin e qëndrueshëm të zonës bregdetare;
b) Zbatimin e politikave e të strategjive për menaxhimin e integruar të zonës bregdetare;
c) Bashkërendimin e programeve të lidhura me zonën bregdetare;
ç)  Nxitjen e investimeve në zonën bregdetare;
d) Dhënien e kontributit në informimin, konsultimin dhe aksesin e publikut gjatë hartimit dhe zbatimit të politikave e të strategjive të lidhura me menaxhimin e integruar të zonës bregdetare;
dh) Marrjen pjesë në hartimin e politikave e të strategjive kombëtare për menaxhimin e integruar të bregdetit dhe bashkërendimin e punës për zbatimin e tyre;
e) Propozimin e ndryshimeve dhe përmirësimin e kuadrit ligjor e nënligjor për menaxhimin e integruar të zonës bregdetare;
ë) Bashkëpunimin me organet përkatëse për projektet dhe aktivitetet për mbrojtjen dhe zhvillimin e bregdetit dhe monitorimin e zbatimit të tyre;
f) Nxitjen dhe bashkëpunimin me organizma, institucione, investitorë dhe aktorë të tjerë ndërkombëtarë apo vendas dhe ftimin e tyre për pjesëmarrje dhe përfshirje në projektet dhe zhvillimet me rëndësi për menaxhimin e integruar të zonës bregdetare;
g) Monitorimin e zbatimit me përpikëri të instrumenteve të planifikimit të territorit, të miratuara nga autoritetet qendrore dhe vendore në zonën bregdetare;
gj) Monitorimin e respektimit të rregullave për përdorimin e pasurisë së patjetërsueshme publike në zonën bregdetare;
h) Hartimin e rregullores së posaçme, ku përcaktohen standardet kombëtare, sipas të cilave administrohen hapësirat publike të zonës bregdetare, që përdoren si plazhe publike apo të administruara nga subjekte private. Kjo rregullore miratohet nga ministri përgjegjës për turizmin;
i) Monitorimin e respektimit të kritereve ligjore për dhënien në përdorim dhe administrimin e plazheve, duke verifikuar administrimin e tyre nga subjektet shtetërore dhe private, si edhe lënien në dispozicion të publikut të plazheve publike pa pagesë për përdoruesit;
j) Hartimin e rregullores për disiplinimin e zhvillimit të veprimtarive turistike, të cilat zhvillohen në zonën bregdetare. Kjo rregullore miratohet nga ministri përgjegjës për turizmin;
k) Monitorimin e respektimit të kritereve ligjore për kryerjen e veprimtarive turistike detare, të cilat zhvillohen në zonën bregdetare;
l) Lajmërimin e organeve shtetërore kompetente në rastet kur vërehen shkelje administrative, veprime apo mosveprime në kundërshtim me ligjin, duke u propozuar  organeve përkatëse marrjen e masave disiplinore ndaj personave përgjegjës, si dhe përgatitjen e kallëzimit penal për veprat penale të vëna re gjatë ushtrimit të kontrollit dhe paraqitjen e tyre pranë organeve përgjegjëse, sipas legjislacionit në fuqi;
ll) Administrimin e pasurive të paluajtshme shtetërore dhe publike, të cilat i kalohen në përgjegjësi administrimi, në përputhje me rregullat e përcaktuara nga legjislacioni shqiptar në fuqi.

KREU IV
PROCEDURAT E REKRUTIMIT

1. Marrëdhëniet e punës së nëpunësve të AKB-së rregullohen sipas procedurave të parashikuara në ligjin nr. 152/2013, datë 30.5.2013 “Për nëpunësin civil”. Drejtori i përgjithshëm i AKB-së është eprori direkt, në përputhje me këto dispozita.
2. Marrëdhëniet e punës së punonjësve administrativë të AKB-së rregullohen sipas Kodit të Punës.
3. Personeli i AKB-së duhet të plotësojë kërkesat e përgjithshme, të përcaktuara në nenin 21 të ligjit nr. 152/2013, datë 30.5.2013 “Për nëpunësin civil”, dhe kërkesat e veçanta, të përcaktuara nga drejtori i përgjithshëm i AKB-së.



KREU V
DISPOZITA KALIMTARE E TË FUNDIT

1. Efektet financiare, që rrjedhin nga zbatimi i këtij vendimi, të përballohen nga buxheti i shtetit, nëpërmjet Ministrisë së Zhvillimit Urban dhe Turizmit.
2. Ngarkohet Ministria e Zhvillimit Urban dhe Turizmit për zbatimin e këtij vendimi.
Ky vendim hyn në fuqi pas botimit në Fletoren Zyrtare.
 KRYEMINISTRI
Edi  Rama

Lidhja 1

TERRITORI I ZONËS BREGDETARE

UDHËZIM
Nr. 1, datë 16.1.2014

PËR PËRCAKTIMIN E RREGULLAVE DHE PROCEDURAVE PËR
SHPENZIMET E LEJUESHME MBI FONDET DHE PASURITË E TJERA TË
SEKUESTRUARA të PERSONAVE të SHPALLUR

Në mbështetje të nenit 102, pika 4 të Kushtetutës së Shqipërisë dhe të neneve 23, pika 3 dhe 29 të ligjit nr. 157/2013, datë 10.10.2013 “Për masat kundër financimit të terrorizmit”, ministri i Financave

UDHëZON:

Neni 1 
Qëllimi

Qëllimi i këtij udhëzimi është të përcaktojë rregullat dhe procedurat për shpenzimet e lejueshme mbi fondet dhe pasuritë e tjera të sekuestruara të personave të shpallur sipas ligjit nr. 157/2013, datë 10.10.2013 “Për masat kundër financimit të terrorizmit”, në funksion të zbatimit të këtij ligji.

Neni 2
Përkufizime

1. Termat e përdorur në këtë udhëzim do të kenë të njëjtin kuptim me termat e përkufizuar në nenin 3 të ligjit nr. 157/2013, datë 10.10.2013 “Për masat kundër financimit të terrorizmit”.
2. Përveç sa parashikohet në pikën 1 të këtij neni, për qëllim dhe zbatim të këtij udhëzimi, termat e mëposhtëm do të kenë këtë kuptim:

“Shpenzime të lejuara” janë ato shpenzime që autorizohen për t’u përdorur nga personat e shpallur, si shpenzime themelore apo shpenzime të jashtëzakonshme. 
“Shpenzime themelore” janë shpenzimet bazë, duke përfshirë pagesat për ushqim, qira ose hipotekim, barna dhe trajtim mjekësor, taksat, premiot/primet e siguracioneve, tarifa dhe shërbime publike ose ekskluzivisht për pagesa të tarifave dhe rimbursimeve profesionale të arsyeshme dhe të shpenzimeve të kryera lidhur me shërbime/detyrime ligjore, tarifa për pagesa të shërbimeve për mirëmbajtje rutine/të zakonshme ose mirëmbajtje të fondeve dhe pasurive të tjera të sekuestruara.
“Shpenzimet e jashtëzakonshme” janë ato shpenzime që nuk janë të përfshira në shpenzimet themelore dhe mund të lindin prej ngjarjeve, të cilat nuk mund të parashikohen në mënyrë të arsyeshme, ku përfshihen pa u kufizuar në fatkeqësitë natyrore, përmbytje, aksidente.

Neni 3
Autoriteti vendimmarrës

Ministri i Financave, bazuar në kërkesën e çdo personi, fondet dhe pasuritë e tjera të të cilit janë subjekt i një urdhër sekuestrimi sipas nenit 22 të ligjit nr. 157/2013, datë 10.10.2013 “Për masat kundër financimit të terrorizmit”, dhe marrjes së vlerësimit nga strukturat përkatëse, mund të lejojë pagesa nga fondet dhe pasuritë e tjera të sekuestruara për t’i përdorur për shpenzime themelore apo shpenzime të jashtëzakonshme.
Neni 4
Kriteret dhe afatet e shqyrtimit të kërkesës

1. Kërkesa që i drejtohet ministrit të Financave duhet të jetë e arsyetuar, të ketë të dhëna të plota për identifikimin e kërkuesit, punësimin dhe të ardhurat e tij, vendimin përkatës për përfshirjen në listë, llojin dhe sasinë e fondeve dhe pasurive të sekuestruara, pasqyrim të qartë të pretendimeve për shpenzime të vërtetuara me dokumentacion justifikues, sasinë e fondeve për të cilën kërkohet autorizimi dhe përdorimin që do t’i bëhet këtyre fondeve.
2. Në afatet për shqyrtimin e kërkesës, sipas nenit 23 të ligjit nr. 157/2013, datë 10.10.2013 “Për masat kundër financimit të terrorizmit”, nuk përfshihen ditët e pushimit apo festave zyrtare dhe nuk përllogariten as ditët e shtyrjes së autorizimit që mund të vijnë për shkak të komunikimit, marrjes së lejes apo autorizimit nga organet përkatëse në Këshillin e Sigurimit të Organizatës së Kombeve të Bashkuara apo në organe të tjera ndaj të cilave vendi ynë ka detyrime.

Neni 5
Procedura e shqyrtimit të kërkesës për fonde dhe pasuri të sekuestruara sipas vendimeve të Këshillit të Sigurimit të Kombeve të Bashkuara

1. Ministri i Financave, pas vlerësimit të kërkesës së personave të shpallur sipas nenit 14 të ligjit nr. 157/2013, datë 10.10.2013 “Për masat kundër financimit të terrorizmit”, sipas vendimeve të Këshillit të Sigurimit të Kombeve të Bashkuara, vendos nëse kërkesa është e bazuar dhe autorizon përdorimin e fondeve dhe pasurive të tjera për shpenzime themelore apo shpenzime të jashtëzakonshme.
Për vlerësimin e kërkesës, ministri i Financave mund të thërrasë Komitetin e Posaçëm Këshillimor, të ngritur në bazë të pikës 2 të nenit 15 të ligjit nr. 157/2013, datë 10.10.2013 “Për masat kundër financimit të terrorizmit”.
2. Për kërkesat e lidhura me shpenzime themelore, ministri i Financave, nëpërmjet Ministrisë së Punëve të Jashtme, njofton Komitetin e Sanksioneve të Këshillit të Sigurimit të Kombeve të Bashkuara për të marrë autorizimin për lejimin e këtyre shpenzimeve.
Ministri i Financave, me marrjen e miratimit ose në mungesë të një vendimi negativ nga Komiteti i Sanksioneve, brenda 3 ditëve nga data e marrjes dijeni, mund të autorizojnë pagesa nga fondet dhe pasuritë e tjera të sekuestruara për t’i përdorur për shpenzime themelore.
3. Për kërkesat e lidhura me shpenzime të jashtëzakonshme, ministri i Financave, nëpërmjet Ministrisë së Punëve të Jashtme, njofton Komitetin përkatës të Sanksioneve të Këshillit të Sigurimit të Kombeve të Bashkuara për të marrë autorizimin e tij.
Ministri i Financave mund të miratojë pagesa nga fondet dhe pasuritë e tjera të sekuestruara për t’i përdorur për shpenzime të jashtëzakonshme, vetëm pasi të ketë marrë autorizimin nga Komiteti i Sanksioneve i Këshillit të Sigurimit të Kombeve të Bashkuara.
4. Njoftimi për Komitetin përkatës të Sanksioneve për shpenzimet themelore apo të jashtëzakonshme duhet të përfshijë të dhënat e mëposhtme:
a) identifikimin e kërkuesit (emër, mbiemër, adresë, numër reference nga lista e konsoliduar e personave të shpallur);
b) të dhëna për llogarinë bankare të kërkuesit (emrin dhe adresën e bankës, numrin e llogarisë);
c) qëllimi i pagesës dhe arsyetimin e përcaktimit të shpenzimeve;
d) shumën e kërkuar dhe këstet përkatëse, nëse e tillë është menduar të bëhet pagesa;
e) fondet dhe pasuritë e tjera ende në sekuestrim;
f) datën kur parashikohet kryerja e pagesave;
g) mënyrën e pagesës (në bankë apo me metodë tjetër);
h) të dhëna të tjera që çmohen me interes.

Neni 6
Procedura e shqyrtimit të kërkesës për fonde dhe pasuri të sekuestruara sipas procedurës së brendshme të shpalljes

1. Ministri i Financave pas vlerësimit të kërkesës së personave të shpallur sipas nenit 15 të ligjit nr. 157/2013, datë 10.10.2013 “Për masat kundër financimit të terrorizmit”, mund të lejojë pagesa nga fondet dhe pasuritë e tjera të sekuestruara për t’i përdorur për shpenzime themelore apo shpenzime të jashtëzakonshme.
2. Për vlerësimin e kërkesës, ministri i Financave mund të thërrasë Komitetin e Posaçëm Këshillimor të ngritur bazuar në pikën 2 të nenit 15 të ligjit nr. 157/2013, datë 10.10.2013 “Për masat kundër financimit të terrorizmit”.
Neni 7
Autoriteti zbatues

Autorizimi i ministrit të Financave për lejimin e shpenzimeve i përcillet për ekzekutim Agjencisë së Administrimit të Pasurive të Sekuestruara dhe Konfiskuara.

Neni 8
Hyrja në fuqi

Ky udhëzim hyn në fuqi pas botimit në Fletoren Zyrtare.
MINISTRi I FINANCAVE 
Shkëlqim Cani


Udhëzim
Nr. 2, datë 17.1.2014

PËR DISA SHTESA DHE NDRYSHIME NË UDHËZIMIN NR. 26, DATË 4.9.2008
“PËR TAKSAT KOMBËTARE”, të ndryshuar

Në zbatim të nenit 102, pika 4 të Kushtetutës së Republikës së Shqipërisë dhe ligjit nr. 9975, datë 28.7.2008 “Për taksat kombëtare”,  i ndryshuar, ministri i Financave:

UDHËZON:

Në udhëzimin nr. 26, datë 4.9.2008 “Për taksat kombëtare”, të ndryshuar, bëhen ndryshimet e mëposhtme.
1. Pika 1.1 ndryshohet me këtë përmbajtje:
“1. Agjentët e taksave, me përjashtim të rasteve kur me dispozita të veçanta të ligjit nr. 9975, datë 28.7.2008, është parashikuar ndryshe, rakordojnë me drejtoritë rajonale tatimore për shumat e arkëtuara nga taksat kombëtare brenda datës së fundit të çdo muaji, si dhe transferojnë menjëherë për llogari të drejtorisë rajonale tatimore dhe në llogari të bashkive ose të komunave shumat e mbledhura, për t’u transferuar më pas në buxhetin e shtetit.”.
2. Në pikën 2.2 “Taksa e qarkullimit për benzinën dhe gazoilin”, fjalia me përmbajtjen: “Taksa e qarkullimit mbi benzinën dhe gazoilin është 5 lekë litri deri më 31.12.2011, pas kësaj date, taksa e qarkullimit mbi benzinën dhe gazoilin bëhet 7 lekë litri.” zëvendësohet me fjalinë me këtë përmbajtje: “Taksa e qarkullimit mbi benzinën dhe gazoilin caktohet në masën 17 lekë/litër për benzinën dhe 17 lekë/litër për gazoilin.”.” 
3. Pika 2.4.2 ndryshohet me këtë përmbajtje:
“2.4.2 Kur zotëruesi i lejes së shfrytëzimit shet për konsum final brenda vendit mineralin apo nënproduktin e prodhuar prej tij, ai paguan taksën e rentës minerare në bankën e nivelit të dytë për llogari të drejtorisë rajonale ku është regjistruar për të gjithë sasinë e shitur. Këta tatimpagues detyrohen:
a) të bëjnë një deklaratë për çdo muaj, jo më vonë se 15 ditë pas përfundimit të muajit në të cilin janë realizuar shitjet, sipas shtojcës nr. 1 “Deklarata për rentën minerale”, bashkëlidhur këtij udhëzimi;
b) të paguajnë taksën e rentës minerare për atë muaj në ose para datës së detyrueshme të deklaratës;
c) deklarata për pagesën e rentës minerare dorëzohet në një nga mënyrat e parashikuara në ligjin “Për procedurat tatimore”, pranë drejtorisë rajonale tatimore, ku është i regjistruar personi fizik/personi juridik, zotërues i lejes minerare apo eksportuesi në rastin e eksportit me të tretët.
4. Pika 2.4.6 ndryshohet me këtë përmbajtje:
“2.4.6 Pjesa e të ardhurave nga renta minerare, që u takon njësive të qeverisjes vendore (përfshirë edhe ato të naftës sipas pikës 2.4.5), shpërndahet nga strukturat përgjegjëse të buxhetit në Ministrinë e Financave, sipas kritereve ligjore të përcaktuara në aneksin nr. 1 të ligjit nr. 185/2013, datë 28.12.2013 “Për buxhetin e vitit 2014”. Sipas këtij aneksi, njësitë e qeverisjes vendore përfitojnë +50% për naftën dhe gazin dhe +80 % për mineraret, si rentë minerare mbi transfertën e pakushtëzuar, pasi transferta dhe renta të jenë barazuara.”.
5. Pika 2.4.7 ndryshohet me këtë përmbajtje:
“2.4.7 Ministria e Financave njofton zyrtarisht drejtorinë rajonale të tatimeve/doganave, respektive dhe njësinë e qeverisjes vendore, për masën e llogaritur të shpërndarjes së të ardhurave nga renta, sipas pikës 2.4.6 të këtij udhëzimi. Drejtoritë rajonale të tatimeve dhe doganave paraqesin kërkesën për transferimin e fondit në degën përkatëse të thesarit. Dega e thesarit ku ndodhet drejtoria rajonale tatimore e tatimpaguesit procedon, duke përdorur metodën e transferimeve të brendshme në sistemin e informatizuar financiar të qeverisë.
Për shembull: 
1. Njësia vendore “X”, në territorin e së cilës zhvillohet aktivitet shfrytëzimi nafte dhe/apo gazi, sipas tabelës 3 të ligjit nr. 185/2013, datë 28.12.2013 “Për buxhetin e vitit 2014”, përfiton 10 000 mijë lekë transfertë të pakushtëzuar për vitin 2014. Struktura përgjegjëse në Ministrinë e Financave për disbursimin e rentës për njësitë vendore, kryen përllogaritjet e mëposhtme:
a) Nëse sipas informacioneve që vijnë në Ministrinë e Financave nga drejtoritë rajonale të tatimeve/doganave, rezulton që njësia “X” përfiton 9 000 mijë lekë rentë minerare, atëherë meqenëse renta minerare është më e vogël sesa transferta e pakushtëzuar (9 000 < 10 000), kjo njësi nuk përfiton pjesë nga renta minerare.
b) Nëse sipas informacioneve që vijnë në Ministrinë e Financave nga drejtoritë rajonale të tatimeve/doganave rezulton se njësia “X” përfiton 10 000 mijë lekë rentë minerare, atëherë meqenëse renta minerare është e barabartë me transfertën e pakushtëzuar (1 000 = 10 000), kjo njësi nuk përfiton pjesë nga renta minerare.
c) Nëse sipas informacioneve që vijnë në Ministrinë e Financave nga drejtoritë rajonale të tatimeve dhe të doganave, rezulton që njësia “X” përfiton 15 000 mijë lekë rentë minerare, atëherë sipas aneksit nr. 1 të ligjit nr. 185/2013, datë 28.12.2013 “Për buxhetin e vitit 2014”, njësisë “X” i takon t’i disbursohen deri në +50 për qind rentë minerare mbi transfertën e pakushtëzuar, pasi transferta dhe renta janë barazuar. Pra, 0.5 x 10 000 mijë lekë = 5 000 mijë lekë sipas kushtit që renta është 15 000 mijë lekë (15 000 - 10 000 = 5 000 = +50 për qind).
Në këtë rast, struktura përgjegjëse në Ministrinë e Financave njofton drejtoritë rajonale të tatimeve dhe të doganave dhe njëkohësisht njësinë vendore “X” për masën e shpërndarjes së rentës minerare për shumën 5 000 mijë lekë në favor të kësaj njësie.
ç) Në rast se njësia vendore “X” sipas informacioneve të drejtorive rajonale të tatimeve dhe doganave, përfiton 11 000 mijë lekë rentë minerare, atëherë asaj (njësisë “X”) i transferohen 1 000 mijë lekë (meqenëse kushti është deri në +50 për qind mbi transfertën e pakushtëzuar, pasi renta dhe transferta të jenë barazuar).
Në këtë rast, struktura përgjegjëse në Ministrinë e Financave njofton drejtoritë rajonale të tatimeve dhe doganave dhe njëkohësisht njësinë vendore “X” për masën e shpërndarjes së rentës minerare për shumën 1 000 mijë lekë në favor të kësaj njësie.
d) Nëse sipas informacioneve që vijnë në Ministrinë e Financave nga drejtoritë rajonale të tatimeve dhe të doganave, rezulton që njësia “X” përfiton 20 000 mijë lekë rentë minerare, atëherë kësaj njësie duhet t’i transferohen vetëm 5 000 mijë lekë, sepse kjo përfiton +50 për qind mbi transfertën e pakushtëzuar, pasi kjo të jetë barazuar me rentën. Shuma 20 000 mijë lekë plotëson kushtin e parë që është mbi nivelin e transfertës për 10 000 lekë dhe së dyti transferohen vetëm +50 për qind mbi transfertën, që në rastin tonë është 5 000 mijë lekë.
Në këtë rast, struktura përgjegjëse në Ministrinë e Financave njofton drejtoritë rajonale të tatimeve dhe të doganave dhe njëkohësisht njësinë vendore “X” për masën e shpërndarjes së rentës minerare për shumën 5 000 mijë lekë në favor të kësaj njësie.
2. Njësia vendore “Y”, në territorin e së cilës zhvillohet aktivitet shfrytëzimi mineralesh, sipas tabelës 3 të ligjit nr. 185/2013, datë 28.12.2013 “Për buxhetin e vitit 2014”, përfiton 10 000 mijë lekë transfertë të pakushtëzuar për vitin 2014. Struktura përgjegjëse në Ministrinë e Financave për disbursimin e rentës për njësitë vendore, kryen përllogaritjet e mëposhtme:
a) Nëse sipas informacioneve që vijnë në Ministrinë e Financave nga drejtoritë rajonale të tatimeve/doganave, rezulton që njësia “Y” përfiton 9 000 mijë lekë rentë minerare, atëherë meqenëse renta minerare është më e vogël sesa transferta e pakushtëzuar (9 000 < 10 000), kjo njësi nuk përfiton pjesë nga renta minerare.
b) Nëse sipas informacioneve që vijnë në Ministrinë e Financave nga drejtoritë rajonale të tatimeve/doganave rezulton se njësia “Y” përfiton 10 000 mijë lekë rentë minerare, atëherë meqenëse renta minerare është e barabartë me transfertën e pakushtëzuar (1 000 = 10 000), kjo njësi nuk përfiton pjesë nga renta minerare.
c) Nëse sipas informacioneve që vijnë në Ministrinë e Financave nga drejtoritë rajonale të tatimeve dhe të doganave, rezulton që njësia “Y” përfiton 18 000 mijë lekë rentë minerare, atëherë sipas aneksit nr. 1 të ligjit nr. 185/2013, datë 28.12.2013 “Për buxhetin e vitit 2014”, njësisë “Y” i takon t’i disbursohen deri në +80 për qind rentë minerare mbi transfertën e pakushtëzuar, pasi transferta dhe renta janë barazuar. Pra, 0.8 x 10 000 mijë lekë = 8 000 mijë lekë sipas kushtit që renta është 18 000 mijë lekë (18 000 - 10 000 = 8 000 = +80 për qind).
Në këtë rast, struktura përgjegjëse në Ministrinë e Financave njofton drejtoritë rajonale të tatimeve dhe të doganave dhe njëkohësisht njësinë vendore “Y” për masën e shpërndarjes së rentës minerare për shumën 8 000 mijë lekë në favor të kësaj njësie.
ç) Në rast se njësia vendore “Y” sipas informacioneve të drejtorive rajonale të tatimeve dhe doganave, përfiton 11 000 mijë lekë rentë minerare, atëherë asaj (njësisë “Y”) i transferohen 1 000 mijë lekë (meqenëse kushti është deri në +80 për qind mbi transfertën e pakushtëzuar, pasi renta dhe transferta të jenë barazuar).
Në këtë rast, struktura përgjegjëse në Ministrinë e Financave njofton drejtoritë rajonale të tatimeve dhe doganave dhe njëkohësisht njësinë vendore “Y” për masën e shpërndarjes së rentës minerare për shumën 1 000 mijë lekë në favor të kësaj njësie.
d) Nëse sipas informacioneve që vijnë në Ministrinë e Financave nga drejtoritë rajonale të tatimeve dhe të doganave rezulton që njësia “Y” përfiton 20 000 mijë lekë rentë minerare, atëherë kësaj njësie duhet t’i transferohen vetëm 8 000 mijë lekë, sepse kjo përfiton +80 për qind mbi transfertën e pakushtëzuar, pasi kjo të jetë barazuar me rentën. Shuma 20 000 mijë lekë plotëson kushtin e parë që është mbi nivelin e transfertës për 10 000 lekë dhe së dyti transferohen vetëm +80 për qind mbi transfertën, që në rastin tonë është 8 000 mijë lekë.
Në këtë rast, struktura përgjegjëse në Ministrinë e Financave njofton drejtoritë rajonale të tatimeve dhe të doganave dhe njëkohësisht njësinë vendore “Y” për masën e shpërndarjes së rentës minerare për shumën 8 000 mijë lekë në favor të kësaj njësie.”.
6. Pika 2.8 “Taksa e ambalazheve njëpërdorimëshe të plastikës dhe të qelqit” ndryshohet me këtë përmbajtje:
“2.8 Taksa e ambalazheve të plastikës dhe qelqit
2.8.1 Në zbatim të neneve 3, 4 dhe 5 të ligjit nr. 9975, datë 28.7.2008 “Për taksat kombëtare”, i ndryshuar, taksa e ambalazheve plastike caktohet në masën 100 lekë/kg dhe zbatohet si në import, ashtu edhe në prodhimin vendas. Vetëm për industrinë vendase të riciklimit, taksa për ambalazhet e prodhuara nga riciklimi i mbetjeve plastike të gjeneruara në vend caktohet në masën 50 lekë/kg. 
Këto ambalazhe e kanë përmbajtjen prej lënde të parë plastike, sipas klasifikimit të dhënë në kapitullin 39 të Nomenklaturës së Kombinuar të Mallrave në fuqi. Kjo taksë zbatohet për të gjithë artikujt prej plastike të kreut 3923 të Nomenklaturës së Kombinuar të Mallrave, në rastet kur importohen veçmas apo prodhohen në vend, si dhe kur materiali plastik zë, të paktën, 51 për qind të masës së përgjithshme të ambalazhit që ambalazhon produkte të tjera të klasifikuara në kapitujt, krerët, nënkrerët dhe kodet e tjera tarifore të Nomenklaturës së Kombinuar të Mallrave për produkte që importohen apo prodhohen në vend. 
Kjo taksë mblidhet nga administrata doganore në momentin e importit, në rastet kur ambalazhet plastike importohen dhe pagesa e taksës kryhet pranë degëve doganore ku janë kryer procedurat e zhdoganimit.
Kjo taksë mblidhet nga administrata tatimore në rastet kur ambalazhet plastike prodhohen në territorin e Republikës së Shqipërisë. Prodhuesi paguan në Bankën e nivelit të dytë për llogari të drejtorisë rajonale tatimore ku është regjistruar, taksën për të gjithë sasinë e shitur, brenda datës 5 të muajit pasardhës. 
Taksa për ambalazhet e prodhuara nga riciklimi i mbetjeve plastike të gjeneruara në vend caktohet në masën 50 lekë/kg, me kusht që subjekti ta provojë këtë fakt me anë të kartës teknologjike të prodhimit, deklaratave të importimit të lëndëve të para, si dhe dokumentimit të blerjeve të lëndëve të para brenda vendit. Kjo taksë mblidhet nga administrata tatimore në rastet kur produktet paketohen, ruhen apo ambalazhohen me ambalazh plastik, të prodhuar nga riciklimi i mbetjeve plastike të gjeneruara në territorin e Republikës së Shqipërisë. Administrata tatimore është përgjegjëse për monitorimin e lëndëve të prodhuara nga riciklimi për qëllime përdorimi të ambalazheve.
b) Taksa e ambalazheve të qelqit caktohet në masën 10 lekë/kg dhe zbatohet si në import, ashtu edhe në prodhimin vendas. Kjo taksë zbatohet për të gjithë artikujt prej qelqi të përmendur në kreun 7010 të Nomenklaturës së Kombinuar të Mallrave, në rastet kur importohen veçmas, si dhe kur materiali i qelqit zë, të paktën, 80 për qind të masës së përgjithshme të ambalazhit që ambalazhon produkte të tjera të klasifikuara në kapitujt, krerët, nënkrerët dhe kodet e tjera tarifore të Nomenklaturës së Kombinuar të Mallrave.
Kjo taksë mblidhet nga administrata doganore në momentin e importit, në rastet kur ambalazhet plastike importohen dhe pagesa e taksës kryhet pranë degëve doganore ku janë kryer procedurat e zhdoganimit.
Kjo taksë mblidhet nga administrata tatimore në rastet kur ambalazhet plastike prodhohen në territorin e Republikës së Shqipërisë. Prodhuesi paguan në bankën e nivelit të dytë për llogari të drejtorisë rajonale tatimore ku është regjistruar, taksën për të gjithë sasinë e shitur, brenda datës 5 të muajit pasardhës. Prodhuesi duhet të plotësojë e të dorëzojë në drejtorinë rajonale tatimore ku është regjistruar, formularin nr. 1, bashkëlidhur këtij udhëzimi, duke deklaruar sasinë e shitur dhe duke i bashkëlidhur mandatpagesën për taksën e paguar.
2.8.2 Për qëllim të këtij udhëzimi dhe në zbatim të ligjit nr. 9975,datë 28.7.2008 “Për taksat kombëtare”, i ndryshuar, “TAM” është shkurtimi i taksës së ambalazhit.
2.8.3 Importuesi për qëllimet e aplikimit të TAM duhet të marrë masa që, vetë apo nëpërmjet kompanisë prodhuese apo eksportuese, të bëjë ndarjen e llojeve të ambalazhit të produkteve të importuara. Deklarimi i ambalazhit në DAV në import bëhet në nivel artikulli. Kur për të njëjtin artikull ka ambalazhe të ndryshme, sipas kategorizimit plastikë apo qelq, detyrimisht në DAV për artikujt me kod tarifor të njëjtë do të bëhet deklarimi i ndarë (me BIS), por me kod të ndryshëm ambalazhi (kutia 31 e DAV). 
2.8.4 Në llogaritjen e TAM zbritet pesha e paletave transportuese të drurit, të kartonit apo atyre metalike nga pesha përkatëse bruto.
Shembuj:
a) Në rast se në import paraqitet ambalazh plastik, sipas kodeve tarifore të kreut 3923 të NK-së, TAM llogaritet mbi bazën e peshës neto, duke aplikuar nivel taksimi 100 lekë/kg;
b) Në rast se në import paraqiten mallra në ambalazh qelqi, sipas kodeve tarifore të kreut 7010 të NK-së, TAM llogaritet në bazë të peshës neto, duke aplikuar nivel taksimi 10 lekë/kg; 
c) Në rast se në import paraqiten mallra të klasifikuara në kode tarifore të tjera të NK-së, në kutinë 31 të DAV, përdoret kodi përkatës i ambalazhit plastik dhe TAM zbatohet mbi diferencën e peshës bruto me atë neto, duke aplikuar nivel taksimi 100 lekë/kg. Në kutinë 38 të DAV, si peshë neto plotësohet pesha e produktit të konsumueshëm pa asnjë lloj ambalazhi;
d) Në rast se në import paraqiten mallra të klasifikuara në kode tarifore të tjera të NK-së, në kutinë 31 të DAV përdoret kodi përkatës i amblazhit të qelqit, dhe TAM zbatohet mbi diferencën e peshës bruto me atë neto, duke aplikuar nivel taksimi 10 lekë/kg. Në kutinë 38 të DAV si peshë neto plotësohet pesha e produktit të konsumueshëm pa asnjë lloj ambalazhi; 
e) Në rast se në import, në të njëjtën ngarkesë, paraqiten mallra që janë të klasifikuara në krerët 3923 dhe 7010 të NK-së (pra, ka edhe ambalazh plastik bosh, edhe ambalazh qelqi bosh), atëherë DAV plotësohet në nivel artikulli (pra, me BIS); llogaritja e taksës për çdo artikull është sipas peshës neto përkatëse; 
f) Në rast se në import, në të njëjtën ngarkesë, paraqiten mallra që janë të paketuara në ambalazh plastik dhe qelqi (p.sh. vaj vegjetal i ambalazhuar një pjesë në shishe plastike dhe një pjesë në shishe qelqi), atëherë DAV plotësohet në nivel artikulli (pra, me BIS), duke përdorur kode të ndryshme ambalazhi për sasitë respektive; llogaritja e taksës për çdo artikull është sipas diferëncës së peshës bruto me atë neto për çdo artikull;
g) Në rastet e importimit të produkteve gjysmë të gatshme (si p.sh. pipeta), të cilat janë qartësisht të destinuara për prodhimin e ambalazheve të plastikës apo të qelqit, TAM paguhet në momentin e importimit, pavarësisht nëse importuesi i importon këto produkte në funksion të aktivitetit të vet prodhues apo është importues i këtyre produkteve për qëllime tregtare.
2.8.5 Për mallrat me ambalazhe plastike apo qelqi, të prodhuara në vend, TAM do të paguhet në momentin e shitjes së mallrave, me faturë tatimore. Për efekt pagese, subjekti prodhues do të ndajë në faturën tatimore çdo shitje të mallrave sipas kapacitetit mbajtës të ambalazhit. 
Në rastet kur personat juridikë apo fizikë, prodhues të mallrave që kërkojnë ambalazh plastik apo qelqi, furnizohen nga subjekte që importojnë apo prodhojnë këto ambalazhe, kërkojnë nga prodhuesi apo importuesi, krahas faturës tatimore, dhe pagesën e TAM në organet tatimore apo doganore. 
Në rastet kur personat juridikë apo fizikë, prodhues të mallrave që kërkojnë ambalazh plastik apo qelqi, e prodhojnë vetë ambalazhin dhe e shesin atë për të tretë, do të paguajnë TAM për sasinë e shitur me faturë tatimore. 
Në rastet kur personat juridikë apo fizikë, prodhues të mallrave që kërkojnë ambalazh plastik apo qelqi, furnizohen nga subjekte që importojnë apo prodhojnë këto ambalazhe, kërkojnë nga prodhuesi apo importuesi, krahas faturës tatimore, dhe pagesën e TAN në organet tatimore apo doganore.
Çdo person juridik apo fizik, prodhues i ambalazheve të plastikës dhe të qelqit, boshe për prodhimin e vet, si dhe çdo importues apo prodhues i ambalazheve boshe, në fund të çdo muaji do të deklarojnë stokun në organin tatimor ku është i regjistruar. Në rast të kundërt, organet tatimore do të llogarisin TAM-in e këtyre ambalazheve për të gjitha shitjet e kryera për çdo muaj. 
Në rastet e importimit të produkteve gjysmë të gatshme që përkojnë sipas kodeve të NK-së të përcaktuara më lart, të cilat janë qartësisht të destinuara për prodhimin e ambalazheve të plastikës apo qelqit, të përcaktuara në ligjin nr. 9975, datë 28.7.2008 “Për taksat kombëtare”, i ndryshuar, TAM paguhet në momentin e importimit, pavarësisht nëse importuesi është prodhues vendas dhe i importon këto produkte në funksion të aktivitetit të vet prodhues apo është importues i këtyre produkteve për qëllime tregtare. 
2.8.6 Të gjitha subjektet prodhuese të ambalazheve të plastikës dhe të qelqit duhet të paraqesin pranë drejtorisë rajonale ku janë regjistruar, këto dokumente: 
a) Licencë/leje/miratim nga institucioni përkatës, për prodhimin e produkteve njëpërdorimëshe të plastikës dhe të qelqit; 
b) Kopje të kartës teknologjike të prodhimit.
Çdo ndryshim i kartës teknologjike duhet t’i njoftohet organit tatimor një muaj përpara. 
2.8.7 Taksa për ambalazhet, të prodhuara nga riciklimi i mbetjeve plastike të gjeneruara në vend, caktohet në masën 50 lekë/kg. Kjo taksë mblidhet nga administrata tatimore, në rastet kur mallrat sipas përcaktimeve të ligjit nr. 9975, datë 28.7.2008 “Për taksat kombëtare”, i ndryshuar, paketohen, ruhen apo ambalazhohen me ambalazh plastik, të prodhuar nga riciklimi i mbetjeve plastike të gjeneruara në territorin e Republikës së Shqipërisë. 
Subjektet prodhuese të këtyre ambalazheve duhet të paraqesin pranë drejtorisë rajonale tatimore, ku janë të regjistruar kopje të kartës teknologjike të certifikuar nga një institut/laborator i njohur. Në fund të çdo muaji, këto subjekte duhet të paraqesin kopje të deklaratave të importimit të lëndëve të para, si dhe dokumentimin e blerjeve të lëndëve të para brenda vendit. Administrata tatimore është përgjegjëse për monitorimin e lëndëve të prodhuara nga riciklimi për qëllime përdorimi të ambalazheve. “.
7. Në pikën 3 “Përjashtime nga taksat kombëtare”, pas pikës 4.1 shtohet pika 4.2 me këtë përmbajtje:
“4.2 Përjashtohen nga pagimi i taksës së ambalazheve të plastikës dhe të qelqit:
a) importimi për nevoja zyrtare dhe personale, në kuadër të misioneve diplomatike dhe konsullore, përfshirë edhe konsujt e nderit, si dhe misionet speciale të akredituara në Shqipëri;
b) importimi për nevoja zyrtare dhe personale të organizmave ndërkombëtarë, të njohur si të tillë nga Republika e Shqipërisë e sipas limiteve dhe kushteve të përcaktuara në konventat ndërkombëtare, në bazë të të cilave janë formuar këta organizma ose në marrëveshjet reciproke;
c) importimi i  produkteve për qëllime të ndihmave humanitare;
ç) ambalazhet plastike të importuara veçmas apo kur ambalazhojnë artikuj të tjerë të Nomenklaturës së Kombinuar të Mallrave, si më poshtë: 
i) arkat plastike; 
ii) fuçitë me kapacitet >=20 litra; 
iii) kapakët e CD-ve dhe DVD-ve; 
iv) kutitë paketuese dhe tasat për ushqime; 
v) kutitë e votimit; 
vi) mbajtëset për kafe, çaj, erëza;
vii) mbajtëset për ushqimet, si: marmelatë, bukë, salcë, fruta, gjalpë, vaj etj.; 
viii) paketuesit për serumet, gjakun dhe barnat mjekësore; 
d) ambalazhe qelqi, të importuara veçmas apo kur ambalazhojnë artikuj të tjerë të Nomenklaturës së Kombinuar të Mallrave, si më poshtë:
i) ampulat për barnat mjekësore;
ii) shishet për mbajtjen e serumit, gjakut dhe barnave mjekësore;
dh) ambalazhet plastike dhe qelqi, të vendosura nën regjime doganore pezulluese.”. 
8. Formulari 7, bashkëlidhur udhëzimit, shfuqizohet.
Ky udhëzim hyn në fuqi me botimin në Fletoren Zyrtare.
MINISTRI I FINANCAVE 
Shkëlqim Cani

SHTOJCA NR. 1
TABELA DEKLARUESE E  AMBALAZHIT TË SHITUR NGA PRODHUESI
Tabela deklaruese e  ambalazhit të shitur nga prodhuesi
(Për llogaritjen e taksës së  ambalazheve njëpërdorimëshe të plastikës dhe të qelqit (TAN))
Emri tregtar i subjekti prodhues (njëkohësisht shitës) shqiptar __________________
NIPT-i_________________________
Adresa:_________________________
Nr. i  telefonit _______________________
	 
	
	 
	Periudha mujore
e shitjes
	Sasia
e
shitur
	Nr. i faturës
shitjes
	Taksa
për
njësi
	Detyrimi në lekë
për t’u
paguar
	Nr. i  dokum.
të  pagesës
së taksës

	Nr.
	Lloji i ambalazhit të prodhuar
për muajin_____
	Njësia
	
	
	
	
	
	

	
	
	
	Nga data____.
	Në datën___.__.
	
	
	
	
	

	a
	b
	c
	d
	e
	f
	g
	h
	i
	j

	1
	 
	kg
	 
	 
	 
	 
	 
	 
	 

	2
	 
	kg
	 
	 
	 
	 
	 
	 
	 

	3
	 
	kg
	 
	 
	 
	 
	 
	 
	 

	4
	 
	kg
	 
	 
	 
	 
	 
	 
	 

	5
	 
	kg
	 
	 
	 
	 
	 
	 
	 

	6
	 
	kg
	 
	 
	 
	 
	 
	 
	 



	Subjekti deklarues
(emër, mbiemër, firmë)
	                          Data e deklarimit
                          ________.______. 201____


 
Shënim 
Kjo tabelë dorëzohet nga  tatimpaguesi prodhues (njëkohësisht shitës) i ambalazhit brenda datës 5 të muajit pasardhës,  në drejtorinë rajonale tatimore ku është i regjistruar, shoqëruar me dokumentin e pagesës. 
Formulari plotësohet në dy kopje. Një kopje e mban drejtoria rajonale tatimore dhe kopjen tjetër  tatimpaguesi i regjistruar. 
Formulari plotësohet në dy kopje. Një kopje e mban drejtoria rajonale tatimore dhe kopjen tjetër  tatimpaguesi.
Në përputhje me kolonën “g” dhe “j” të këtij formulari tatimpaguesi i bashkëlidh formularit listën me numrin dhe datë të faturës së shitjes, si dhe listën me nr._____, datë __.__.____, të mandatpagesës së taksës.















SHTOJCA NR. 2
DEKLARATA E RENTËS MINERALE

	Numri i vendosjes së dokumentit (NVD)
(vetëm për përdorim zyrtar)


FORMULAR I DEKLARIMIT DHE
PAGESËS SË TAKSËS SË RENTËS  MINERARE
	(2) Periudha tatimore 
 

	



	(1) Numri serial:_________________________




	


[image: BZ bukur tomi]REPUBLIKA E SHQIPERISE 
 MINISTRIA E FINANCAVE 

	Numri identifikues i personit të tatueshëm (NIPT): 	(3) ____________________________________
Emri tregtar i personit të tatueshëm:		                (4) ____________________________________
Emri, mbiemri i personit fizik:			(5) ____________________________________
Adresa: 						(6) ____________________________________
Qyteti/komuna/rrethi:
Numri i telefonit:					(7) ____________________________________

Lajmëroni nëse informacioni i mësipërm është jo i plotë ose ka ndryshuar



I. SHITJE  BRENDA VENDIT NGA ZOTËRUESI I LEJES SË SHFRYTËZIMIT			                    

                                                                                                    Vlera e taksueshme                     Vlera totale
	[ 8 ]

	[ 9 ]

	[10]

	[11]



[ 8/9]	   Shitje e mineralit 

[10/11]       Shitje e nënproduktit 

    
                                                                                                    Renta e llogaritur        
	[12]
	


	[13]

	

	
	[14]



[12]          Renta për shitjen e mineralit

[13]          Renta për shitjen e nënproduktit

[14]          Totali për t’u paguar              



II. EKSPORTE NGA ZOTËRUESI I LEJES SË SHFRYTËZIMIT                		                  	                                          
                                                                                                Vlera e taksueshme                        Vlera totale
	[15]

	[16]

	[17]

	[18]



[ 15/16 ]    Eksporte të mineralit 

[ 17/18 ]    Eksporte të nënproduktit 

    
                                                                                               Renta e llogaritur                           Renta e paguar
	[19]
	[20]


	[21]

	[22]

	[23]
	[24]

	
	



[19/20]     Renta për mineralin e eksportuar
 
[21/22]     Renta për nënproduktin e eksportuar

[23/24]     Totali i rentës



III. EKSPORTE ME TË TRETË, PËR BLERJET NGA ZOTËRUESI I LEJES SË SHFRYTËZIMIT

III/1 Shitje nga zotëruesi i lejes brenda vendit tek eksportuesi
 
			                  	                         Vlera e taksueshme                       Vlera totale
	[25]

	[26]

	[27]

	[28]



[ 25/26 ]   Shitje të mineralit 

[ 27/28 ]   Shitje të nënproduktit 

    
        
                                                                                              Renta e llogaritur        
	 [29]
	

	[30]

	

	
	[31]



[29]         Renta për mineralin 

[30]         Renta për nënproduktin

[31]         Totali i rentës për t’u paguar

 
III/2  Eksportet e mineralit të blerë nga zotëruesi i lejes

             			                  	                          Vlera e taksueshme                        Vlera totale
	[32]

	[33]

	[34]

	[35]



[32/33]    Eksporte të mineralit 

[34/35]    Eksporte të nënproduktit 



                                                                                                     Renta e paguar nga zotëruesi i lejes      Renta e paguar në doganë
	 [36]
	[37]


	[38]

	[39]

	[40]
	[41]

	
	



[36/37]     Renta për mineralin me destinacion eksportin

[38/39]     Renta për nënproduktin me destinacion eksportin

[40/41]    Totali i rentës


	[42]


	[43]


	[44]



[42]          Taksa e rentës minerare për t’u paguar [14] + [31]                         

 [43]         Dënime/ interesa për vonesa

[44]          TOTALI PËR T’U PAGUAR

_____________________________________
Data dhe firma e personit të tatueshëm  - Deklaroj nën përgjegjësinë time që informacioni i mësipërm është i plotë dhe i saktë.
                                                                                                                                                                      
 PAGESA

Vetëm për përdorim zyrtar			
	


 Lekë
	



	


 Xhirim
	


				                         SHUMA E PAGUAR:
 Çek
	



 Të tjera:...........................................                  
                                                                    	Data, vula e bankës dhe nënshkrimi i nëpunësit të bankës. 
Origjinali - Zyra  e tatimeve  
 Kopja - Personi i tatueshëm
UDHËZUES 
PËR MËNYRËN E PLOTËSIMIT TË FORMULARIT TË DEKLARIMIT DHE PAGESËS SË TAKSËS SË RENTËS MINERARE

1. “Numri serial” gjenerohet nga Drejtoria Rajonale Tatimore dhe shërben për të azhurnuar regjistrimet kur paraqitet deklarata.
2. “Periudha tatimore” është mujore.
3. “Numri i identifikimit të personit të tatueshëm (NIPT)” është numri i dhënë nga Qendra Kombëtare e Regjistrimit/Drejtoria Rajonale Tatimore dhe që identifikon personin e tatueshëm në të gjitha marrëdhëniet me Drejtorinë Rajonale Tatimore.
4. “Emri tregtar i personit të tatueshëm” është emri me të cilin paraqitet veprimtaria dhe që shënohet në certifikatën e NIPT-it.
5. “Emri, mbiemri i personit fizik” vendoset kur veprimtaria ekonomike kryhet nga një person fizik dhe nuk ka emër tregtar.
6. “Adresa” tregohet për vendin kryesor të ushtrimit të veprimtarisë. Kjo adresë është treguar edhe në certifikatën e NIPT-it.
7. “Numri i telefonit” (në qoftë se ka) tregon numrin e telefonit në vendin kryesor të ushtrimit të veprimtarisë ekonomike.
I. Shitjet për konsum final brenda vendit janë shitjet e muajit për të cilin deklarohet, shitje të kryera nga zotëruesi i lejes së shfrytëzimit të mineralit të papërpunuar që ai nxjerr nga sipërfaqja/nëntoka, si dhe shitjet e nënproduktit të prodhuar nga zotëruesi i lejes së shfrytëzimit me mineralin që ai vetë ka nxjerrë nga sipërfaqja/nëntoka.
8. “Vlera e taksueshme e mineralit” [8] është baza e taksueshme mbi të cilën aplikohet % e rentës, që në rastin e shitjes së mineralit të papërpunuar nga zotëruesi i lejes, për konsum final brenda vendit, është e njëjtë me vlerën  totale të shitjeve me rubrikën [9].
9. “Vlera totale e shitjeve të mineralit” [9] është totali i shitjeve për konsum final brenda vendit, të kryera nga zotëruesi i lejes së shfrytëzimit, për muajin në të cilin deklarohet, të mineralit të papërpunuar,  mbi bazën e çmimeve të tregut,  bazuar në faturat e shitjes me TVSH.
10. “Vlera e taksueshme e nënproduktit” [10] është baza e taksueshme mbi të cilën aplikohet % e rentës, për nënproduktet e prodhuara nga zotëruesi i lejes së shfrytëzimit (me mineralin që ai vetë nxjerr nga sipërfaqja/nëntoka), të cilat ai i shet  për konsum final brenda vendit dhe që është  vetëm vlera e mineralit të përdorur për prodhimin e këtyre nënprodukteve. Vlera deklarohet nga zotëruesi i lejes së shfrytëzimit i cili në këtë rast është dhe prodhuesi i nënproduktit, mbi bazën e normativave teknologjike dhe çmimeve të tregut të mineralit të përfshirë në nënprodukt. Ky çmim nuk duhet të jetë më i vogël se çmimi referues  i përcaktuar në Raportin e Komisionit AD-HOC. Po ashtu, normativat teknologjike mbi të cilat llogaritet minerali i përfshirë në nënprodukt, nuk duhet të jenë më të ulëta se ato të përcaktuara në raportin e Komisionit AD-HOC.
11. “Vlera totale e shitjeve të nënproduktit” [11] është totali i shitjeve të kryera nga zotëruesi i lejes së shfrytëzimit, për muajin për të cilin deklarohet, për konsum final brenda vendit, të nënproduktit të prodhuar nga ana e tij (me mineralin për të cilin zbatohet renta minerare dhe që është përfshirë në nënprodukt nga zotëruesi i lejes së shfrytëzimit), bazuar në faturat e shitjes me TVSH.
 12. “Renta e llogaritur për shitjen e mineralit” [12], tregon rentën që duhet të paguhet nga zotëruesi i lejes së shfrytëzimit për mineralin e papërpunuar të shitur për konsum final brenda vendit, e cila rezulton duke shumëzuar vlerën e taksueshme, rubrikën [8] me % e rentës së miratuar për mineralet, bazuar në shtojcën 2 të ligjit nr. 9975, datë 28.7.2008, i ndryshuar, për muajin për të cilin deklarohet. 
13. “Renta e llogaritur për shitjen e nënproduktit” [13], tregon rentën që duhet të paguhet nga zotëruesi i lejes së shfrytëzimit për mineralin që ai vetë ka nxjerrë nga sipërfaqa/nëntoka, dhe që e ka përdorur për prodhimin e nënproduktit të shitur për konsum final brenda vendit, e cila del duke shumëzuar vlerën e taksueshme, rubrikën [10] me % e rentës së miratuar për mineralet, bazuar në shtojcën 2 të ligjit nr. 9975, datë 28.7.2008, i ndryshuar (si dhe në raportin e Komisionit AD-HOC), për muajin për të cilin deklarohet.
14. “Totali i rentës për t’u paguar” [14], tregon shumën totale të rentës që duhet të paguhet nga zotëruesi i lejes së shfrytëzimit për shitjet për konsum final brenda vendit dhe rezulton nga shuma e rubrikave [12] + [13].


II. Eksporte të kryera nga vetë zotëruesi i lejes së shfrytëzimit të mineralit të papërpunuar që ai ka nxjerrë nga sipërfaqja/nëntoka, si dhe eksporte të kryera nga vetë zotëruesi i lejes së shfrytëzimit të nënproduktit të prodhuar prej tij me mineralin, që ai vetë ka nxjerrë nga sipërfaqja/nëntoka.
15. “Vlera e taksueshme e mineralit të eksportuar” [15] është baza e taksueshme mbi të cilën aplikohet % e rentës, që në rastin e eksporteve nga vetë zotëruesi i lejes së mineralit të papërpunuar është vlera totale e eksporteve të mineralit të papërpunuar, e njëjtë me rubrikën [16].
16. “Vlera totale e mineralit të eksportuar” [16] është vlera e eksportit të mineralit të papërpunuar nga zotëruesi i lejes për muajin në të cilin deklarohet mbi bazën e çmimeve të eksportit, që është çmimi FOB Shqipëri.
17. “Vlera e taksueshme e nënproduktit të eksportuar” [17] është baza e taksueshme mbi të cilën aplikohet % e rentës, për nënproduktet e prodhuara nga zotëruesi i lejes së shfrytëzimit (me mineralin që ai vetë nxjerr nga sipërfaqja/nëntoka), të cilat ai i eksporton për muajin për të cilin deklarohet dhe llogaritet vetëm për vlerën e mineralit të përdorur për prodhimin e këtyre  nënprodukteve. Vlera deklarohet nga zotëruesi i lejes së shfrytëzimit, mbi bazën e normativave teknologjike dhe çmimeve të mineralit të përfshirë në nënprodukt.  Ky çmim nuk duhet të jetë më i vogël se çmimi referues i përcaktuar në Raportin e Komisionit AD-HOC. Po ashtu, normativat teknologjike mbi të cilat llogaritet minerali i përfshirë në nënprodukt nuk duhet të jenë më të ulëta se ato të përcaktuara në raportin e Komisionit AD-HOC.
18. “Vlera totale e nënproduktit të eksportuar” [18] tregon vlerën e  eksporteve të kryera nga vetë zotëruesi i lejes së shfrytëzimit për muajin në të cilin deklarohet,  të nënproduktit të prodhuar me mineralin që ky zotërues i lejes ka nxjerrë nga sipërfaqja/nëntoka, mbi bazën e çmimeve të eksportit, që është çmimi FOB Shqipëri. 
19. “Renta e llogaritur për mineralin e eksportuar” [19], tregon vlerën e rentës që duhet të paguhet nga zotëruesi i lejes së shfrytëzimit për mineralin e papërpunuar, të eksportuar nga ana e tij për muajin për të cilin deklarohet, e cila rezulton duke shumëzuar vlerën e taksueshme [15]  me  % e rentës  të miratuar për këto minerale, bazuar në shtojcën 2 të ligjit nr. 9975, datë 28.7.2008, i ndryshuar.
20. “Renta e paguar për mineralin e eksportuar” [20] tregon rentën e paguar në doganë për mineralin e papërpunuar, që zotëruesi i lejes nxjerr nga sipërfaqja/nëntoka dhe e eksporton ai vetë në muajin për të cilin deklarohet.
21. “Renta e llogaritur për nënproduktin e eksportuar” [21], tregon rentën që duhet të paguhet nga zotëruesi i lejes së shfrytëzimit për mineralin që ai vetë ka nxjerrë nga sipërfaqja/nëntoka, dhe që e ka përdorur për prodhimin e nënproduktit të eksportuar nga ana e tij për muajin për të cilin deklarohet, dhe që rezulton duke shumëzuar vlerën e taksueshme [17]  me  % e rentës  së miratuar  për këtë mineral bazuar në shtojcën 2 të ligjit nr. 9975, datë 28.7.2008, i ndryshuar (si dhe në Raportin e Komisionit AD-HOC).
22. “Renta e paguar për nënproduktin e eksportuar” [22] tregon rentën e paguar në doganë për mineralin e përfshirë në nënproduktet e eksportuara nga zotëruesi i lejes së shfrytëzimit për muajin për të cilin deklarohet (nënprodukte të cilat ai i ka prodhuar vetë me mineralin që ai vetë ka nxjerrë nga sipërfaqja/nëntoka).
23. “Totali i rentës së llogaritur” [23], tregon shumën totale të rentës që duhet të paguhet nga zotëruesi i lejes së shfrytëzimit, pra shumën e rentës së llogaritur për mineralin e eksportuar me rentën e llogaritur për nënproduktin e mineralit të eksportuar dhe është shuma e rubrikave [19] + [21].
24. “Totali i rentës së paguar” [24] tregon shumën totale të rentës që është paguar në doganë nga zotëruesi i lejes së shfrytëzimit, pra shumën e rentës së paguar për mineralin e eksportuar me rentën e paguar për nënproduktin e mineralit të eksportuar dhe është shuma e rubrikave [20] + [22].
III. Eksporte me të tretë
III/1. Shitje nga zotëruesi i lejes së shfrytëzimit tek eksportuesi, të mineralit të papërpunuar që zotëruesi i lejes  nxjerr nga sipërfaqja/nëntoka me destinacion eksport, si dhe shitje nga zotëruesi i lejes së shfrytëzimit tek eksportuesi, të nënproduktit të prodhuar nga zotëruesi i lejes (me mineralin që ai ka nxjerrë nga sipërfaqja/nëntoka) me destinacion eksport. Shënim: Zotëruesi i lejes i cili nxjerr mineralin në këtë rast nuk është ai vetë eksportuesi i mineralit apo nënproduktit. 
25. “Vlera e taksueshme e mineralit” [25] është baza e taksueshme mbi të cilën aplikohet % e rentës, që në rastin e shitjes së mineralit të papërpunuar nga zotëruesi i lejes tek eksportuesi, është e njëjtë me vlerën totale të shitjeve [26].
26. “Vlera totale e mineralit” [26] janë shitjet, brenda vendit, nga zotëruesi i lejes tek eksportuesi për muajin në të cilin deklarohet,  mbi bazën e çmimeve të tregut brenda vendit, bazuar në faturat e shitjes me TVSH,  të mineralit të papërpunuar të nxjerrë nga sipërfaqja/nëntoka nga zotëruesi i lejes.
27. “Vlera e taksueshme e nënproduktit” [27] është baza e taksueshme mbi të cilën aplikohet % e rentës, për nënproduktet e prodhuara nga zotëruesi i lejes së shfrytëzimit (me mineralin që ai vetë nxjerr nga sipërfaqja/nëntoka),  të cilat ai i shet  brenda vendit tek eksportuesi dhe që është vetëm vlera e mineralit të përdorur për prodhimin e  këtyre  nënprodukteve. Vlera deklarohet nga zotëruesi i lejes, mbi bazën e normativave teknologjike dhe çmimeve të mineralit të përfshirë në nënproduktin e shitur tek eksportuesi, i cili nuk duhet të jetë më i vogël se çmimi referues i përcaktuar në Raportin e Komisionit AD-HOC. Po ashtu, normativat teknologjike mbi të cilat llogaritet minerali i përfshirë në nënprodukt, nuk duhet të jenë më të ulëta se ato të përcaktuara në raportin e Komisionit AD-HOC.
28. “Vlera totale e nënproduktit” [28] janë shitjet brenda vendit, nga zotëruesi i lejes tek eksportuesi,  për muajin në të cilin deklarohet,  mbi bazën e çmimeve të tregut brenda vendit,  bazuar në faturat e shitjes me TVSH të nënproduktit të prodhuar nga zotëruesi i lejes së shfrytëzimit.
29. “Renta e llogaritur për mineralin” [29], tregon rentën që duhet të paguhet nga zotëruesi i lejes së shfrytëzimit për mineralin e papërpunuar të shitur brenda vendit tek eksportuesi, e cila del duke shumëzuar vlerën e tatueshme [25]  me  % e rentës  të miratuar për këtë mineral bazuar në shtojcën 2 të ligjit nr. 9975, datë 28.7.2008, i ndryshuar. 
30. “Renta e llogaritur për nënproduktin” [30], tregon rentën që duhet të paguhet nga zotëruesi i lejes së shfrytëzimit për mineralin që ai vetë ka nxjerrë nga sipërfaqja/nëntoka, dhe që e ka përdorur për prodhimin e nënproduktit të shitur brenda vendit tek eksportuesi, e cila del duke shumëzuar vlerën e rubrikës [27]  me  % e rentës  të miratuar për këtë mineral, bazuar në shtojcën 2 të ligjit nr. 9975, datë 28.7.2008, i ndryshuar, (si dhe në raportin e Komisionit AD-HOC).
31. “Totali i rentës për t’u paguar” [31], tregon shumën totale të rentës që duhet të paguhet nga zotëruesi i lejes së shfrytëzimit dhe është shuma e rubrikave [29] + [30].
III/2. Eksporte nga eksportuesi i mineralit/nënproduktit që ai ka blerë brenda vendit nga zotëruesi i lejes së shfrytëzimit në përputhje me pikën III/1 të këtij udhëzuesi.
32. “Vlera e taksueshme e mineralit” [32] është baza e taksueshme mbi të cilën aplikohet % e rentës që është  vlera  totale e eksporteve të bëra nga eksportuesi për muajin për të cilin deklarohet, i mineralit të papërpunuar të blerë nga zotëruesi i lejes së shfrytëzimit [33].
33. “Vlera totale e mineralit” [33] është vlera e eksportuar nga eksportuesi për muajin në të cilin deklarohet mbi bazën e çmimeve të eksportit, që është çmimi FOB Shqipëri, të mineralit të papërpunuar që ky eksportues ka blerë nga zotëruesi i lejes së shfrytëzimit.
34. “Vlera e taksueshme e nënproduktit” [34] është baza e taksueshme mbi të cilën aplikohet % e rentës, për nënproduktet e eksportuara nga eksportuesi, për muajin për të cilin deklarohet, nënprodukte, të cilat ai i ka blerë nga zotëruesi i lejes së shfrytëzimit. Baza e taksueshme llogaritet vetëm për vlerën e mineralit të përdorur për prodhimin e këtyre nënprodukteve. Vlera deklarohet nga eksportuesi, mbi bazën e normativave teknologjike dhe çmimeve të mineralit të përfshirë në nënprodukt i cili nuk duhet të jetë më i vogël se çmimi referues dhe i përcaktuar në Raportin e Komisionit AD-HOC. Po ashtu, normativat teknologjike mbi të cilat llogaritet minerali i përfshirë në nënprodukt nuk duhet të jenë më të ulëta se ato të përcaktuara në raportin e Komisionit AD-HOC.
35. “Vlera totale e nënproduktit” [35] tregon vlerën e eksporteve të bëra nga eksportuesi për muajin në të cilin deklarohet, mbi bazën e çmimeve të eksportit, të nënprodukteve të prodhuara dhe të blera nga  zotëruesi i lejes. 
36. “Renta e paguar nga zotëruesi i lejes për mineralin me destinacion eksportin” [36], tregon rentën që ka paguar zotëruesi i lejes te drejtoria rajonale tatimore, për mineralin e papërpunuar të shitur tek eksportuesi brenda vendit për muajin për të cilin deklarohet. Renta e paguar nga zotëruesi vërtetohet nga eksportuesi në doganë në përputhje me dispozitat ligjore në fuqi.
37. “Renta e paguar në doganë për mineralin” [37] tregon rentën e paguar në doganë nga eksportuesi, për eksportin e mineralit të papërpunuar që ai ka blerë nga zotëruesi i lejes së shfrytëzimit. Renta e paguar në doganë del si rezultat i diferencës së mineralit të eksportuar të vlerësuar me çmimet e eksportit {rubrika [32]} shumëzuar me % e rentës të përcaktuar në ligj minus rentën e paguar nga zotëruesi i lejes për këtë sasi. Renta e paguar nga zotëruesi vërtetohet nga eksportuesi në doganë në përputhje me dispozitat ligjore në fuqi. 
38. “Renta e paguar nga zotëruesi i lejes për nënproduktin me destinacion eksportin” [38], tregon rentën e paguar nga zotëruesi i lejes së shfrytëzimit te drejtoria rajonale tatimore, për mineralin e përfshirë në nënproduktin që ka shitur tek eksportuesi për muajin për të cilin deklarohet. Renta e paguar nga zotëruesi vërtetohet nga eksportuesi në doganë në përputhje me dispozitat ligjore në fuqi.
39. “Renta e paguar në doganë për nënproduktin” [39] tregon rentën e paguar në doganë nga eksportuesi për mineralin e përfshirë në nënproduktet që eksporton, nënprodukte të cilat ai i ka blerë brenda vendit nga zotëruesi i lejes së shfrytëzimit. Renta e paguar në doganë del si rezultat i diferencës së rubrikës [34] shumëzuar me % e rentës të përcaktuar në ligj (si dhe në raportin e Komisionit AD-HOC) minus rentën e paguar nga zotëruesi i lejes për këtë sasi minerali të përfshirë në nënproduktin që eksportohet. Renta e paguar nga zotëruesi vërtetohet nga eksportuesi në doganë në përputhje me dispozitat ligjore në fuqi.
40. “Totali i rentës së paguar nga zotëruesi i lejes” [40], tregon shumën totale të rentës të paguar nga zotëruesi i lejes së shfrytëzimit dhe është shuma e rubrikave [36] + [38].
41. “Totali i rentës së paguar në doganë” [41] tregon shumën totale të rentës që paguhet në doganë nga eksportuesi dhe është shuma e rubrikave [37] + [39].
42. “Taksa e rentës minerare për t’u paguar” [42] tregon shumën totale të rentës për t’u paguar nga zotëruesi i lejes së shfrytëzimit pranë drejtorisë rajonale tatimore dhe është shuma e rubrikave [14] + [31].
43. “Dënime/interesa” [43] janë dënime dhe interesa në përputhje me sanksionet të përcaktuara në ligjin nr. 9920/2008 “Për procedurat tatimore në Republikën e Shqipërisë”, i ndryshuar.
44. “Totali për t’u paguar” [44] është shuma e rubrikave [42] + [43].

Urdhër
Nr. 4, datë 6.1.2014

Për delegim kompetence

Në mbështetje të pikës 4 të nenit 102 të Kushtetutës së Republikës së Shqipërisë, nenit 27 të ligjit nr. 8485, datë 12.5.1999 “Kodi i Procedurave Administrative të Republikës së Shqipërisë”, të ndryshuar, ligjit nr. 90/2012 “Për organizimin dhe funksionimin e administratës shtetërore”, vendimit të Këshillit të Ministrave nr. 833, datë 18.9.2013 “Për përcaktimin e fushës së përgjegjësisë shtetërore të Ministrisë së Energjisë dhe Industrisë”, i ndryshuar, si dhe pikës 12 të vendimit të Këshillit të Ministrave nr. 325, datë 21.5.2003 “Për pozicionin, detyrat dhe përgjegjësitë e sekretarit të përgjithshëm në Ministri”,
URDHËROJ:

1. Z. Koli Bele, sekretar i përgjithshëm në Ministrinë e Energjisë dhe Industrisë, i delegohet kompetenca të nënshkruajë të gjitha aktet që kanë të bëjnë me veprimtarinë e Ministrisë, me përjashtim të atyre akteve që ligji ia atribuon shprehimisht ministrit.
2. Në bazë të pikës 1 të këtij urdhri, sekretari i përgjithshëm nënshkruan edhe autorizimet për përfaqësim ligjor të Ministrisë së Energjisë dhe Industrisë, në emër të personit që do të përfaqësojë ministrinë në të gjitha shkallët e gjykimit. Përfaqësuesi i autorizuar nga sekretari i përgjithshëm, i përcaktuar sipas kësaj pike, ka të drejtë të kryejë çdo veprim procedural përpara gjykatës, konform parashikimeve të ligjit nr. 8116, datë 29.3.1996 “Kodi i Procedurës Civile i Republikës së Shqipërisë”, të ndryshuar.
3. Ngarkohet sekretari i përgjithshëm dhe të gjitha drejtoritë e Ministrisë së Energjisë dhe Industrisë për zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.
Ministri i Energjisë dhe Industrisë
Damian Gjiknuri



VENDIM
Nr. 1, datë 20.1.2014

PËR DHËNIEN E MANDATIT TË DEPUTETIT TË KUVENDIT, KANDIDATIT TË LISTËS SHUMEMËRORE TË PARTISË SOCIALISTE NË QARKUN LEZHË, PËR PLOTËSIMIN E VAKANCËS SË NJOFTUAR NGA KUVENDI I SHQIPËRISË

Komisioni Qendror i Zgjedhjeve, në mbledhjen e datës 20.1.2014, me pjesëmarrjen e:
Lefterije Luzi (Lleshi)		kryetare
Hysen Osmanaj			anëtar 
Klement Zguri			anëtar 
Vera Shtjefni			anëtare,
shqyrtoi çështjen me: 
OBJEKT: Për dhënien e mandatit të deputetit të Kuvendit, kandidatit të listës shumemërore të Partisë Socialiste në qarkun e Lezhës, për plotësimin e vakancës së njoftuar nga Kuvendi i Shqipërisë, pas heqjes dorë nga mandati i deputetit, të znj. Mejreme Delishi.
KËRKUES: Kuvendi i Republikës së Shqipërisë.
BAZA LIGJORE: Neni 23, pika 1, germa “a”, neni 164, pika 2, i ligjit nr. 10 019, datë 29.12.2008 “Kodi Zgjedhor i Republikës së Shqipërisë”, i ndryshuar. 
KQZ-ja, pasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,
VËREN:

Nëpërmjet shkresës nr. 61 prot., datë 17.1.2014, drejtuar KQZ-së, sekretari i përgjithshëm i Kuvendit, znj. Albana Shtylla, njofton krijimin e vakancës për shkak të heqjes dorë nga mandati i deputetit të Kuvendit të Shqipërisë të znj. Mejreme Delishi, deputete e zonës zgjedhore, qarku Lezhë.
Neni 164 i Kodit Zgjedhor përcakton se në rast të ndërprerjes së mandatit të deputetit, Kuvendi njofton KQZ-në për krijimin e vakancës, dhe KQZ-ja merr vendim për dhënien e mandatit kandidatit të radhës në listën shumemërore të së njëjtës parti politike në zonën zgjedhore përkatëse, regjistruar sipas nenit 67 të Kodit Zgjedhor. 
Kolegji Zgjedhor, me vendimin nr. 35, datë 2.8.2013, ka shpërndarë mandatet dhe ka përcaktuar kandidatët fitues për zonën zgjedhore, qarku Lezhë, në zgjedhjet për Kuvendin, të vitit 2013. Sipas vendimit të sipërcituar, Partia Socialiste për zonën zgjedhore, qarku Lezhë, për zgjedhjet për Kuvendin e Shqipërisë të datës 23 Qershor 2013, ka fituar 2 mandate dhe kandidatët fitues nga lista shumemërore e Partisë Socialiste për qarkun e Lezhës, janë si më poshtë: me numër rendor 1 (një) Mimi Pjetër Kodheli, me numër rendor 2 (dy) Armando Ndue Prenga.
Komisioni Qendror i Zgjedhjeve, me vendimin nr. 852, datë 26.12.2013, i ka dhënë mandatin e deputetit të Kuvendit të Republikës së Shqipërisë znj. Mejreme Delishi, pas njoftimit nga Kuvendi për krijimin e vakancës, për shkak të heqjes dorë nga mandati i deputetit të Kuvendit të Shqipërisë të znj. Mimi Kodheli, deputete e zonës zgjedhore qarku Lezhë.
Rezulton se lista shumemërore e Partisë Socialiste në qarkun Lezhë i plotëson të gjitha kriteret e përcaktuara në nenin 67 të Kodit Zgjedhor, duke përfshirë dhe kriterin e gjinisë. Në këto kushte, zëvendësimi i vakancës do të bëhet sipas përcaktimeve të nenit 164, pika 2. Gjithashtu, konstatojmë se vakanca i përket një mandati të fituar sipas pikës 6 të nenit 67 të Kodit Zgjedhor. Përpara krijimit të vakancës, mandati i përkiste kandidates znj. Mejreme Delishi, e cila i përket gjinisë më pak të përfaqësuar, në këto kushte në plotësimin e vakancës, KQZ-ja do të zbatojë përjashtimin e përcaktuar në nenin 164, pika 2 të Kodit Zgjedhor. 
KQZ-ja, me vendimin nr. 337, datë 11.5.2013 “Për miratimin e listave shumemërore të Partisë Socialiste, pjesëtare e koalicionit “Aleanca për Shqipërinë Europiane” për zgjedhjet për Kuvendin e Shqipërisë 2013”, ka miratuar listën shumemërore të Partisë Socialiste për 12 zonat zgjedhore, së bashku me deklaratat model 03, për vendet sipas kuotës gjinore të listës shumemërore për çdo zonë zgjedhore.
 
Sipas nenit 164, pika 2 të Kodit Zgjedhor, vakanca do të plotësohet nga kandidatja e parë në listë pas zonjës Mejreme Delishi që i përket gjinisë femërore. Sipas deklaratës model 03 “Deklarim për vendet sipas kuotës gjinore të listës shumemërore”, të depozituar nga PS-ja në dokumentacionin e listës shumemërore të zonës zgjedhore, qarku Lezhë, rezulton se kandidatja e radhës, sipas deklarimit është kandidatja me numër rendor 8 (tetë) znj. Mirela Zef Neli (Syku).
Për sa më sipër, mandati i ndërprerë i përket kandidates me numër rendor 8 (tetë), znj. Mirela Zef Neli (Syku) të listës së Partisë Socialiste në zonën zgjedhore, qarku Lezhë. 

PËR KËTO ARSYE,

Komisioni Qendror i Zgjedhjeve, mbështetur në nenin 23, pika 1, germa “a” dhe nenin 164 të ligjit nr. 10 019, datë 29.12.2008 “Kodi Zgjedhor i Republikës së Shqipërisë”, i ndryshuar,

VENDOSI:

T’i japë mandatin e deputetit të Kuvendit të Republikës së Shqipërisë, kandidatit të radhës në listën shumemërore të Partisë Socialiste, qarku Lezhë, znj. Mirela Zef Neli (Syku).
Ky vendim hyn në fuqi menjëherë dhe botohet në Fletoren Zyrtare.
Kundër këtij vendimi mund të bëhet ankim në Kolegjin Zgjedhor, pranë Gjykatës së Apelit Tiranë, brenda 30 (tridhjetë) ditëve nga shpallja e këtij vendimi.

VENDIM
Nr. 2, datë 20.1.2014

PËR DHËNIEN E MANDATIT TË DEPUTETIT TË KUVENDIT, KANDIDATIT TË LISTËS SHUMEMËRORE TË PARTISË LËVIZJA SOCIALISTE PËR INTEGRIM NË QARKUN DURRËS, PËR PLOTËSIMIN E VAKANCËS SË NJOFTUAR NGA 
KUVENDI I SHQIPËRISË

Komisioni Qendror i Zgjedhjeve, në mbledhjen e datës 20.1.2014, me pjesëmarrjen e:
Lefterije Luzi (Lleshi)		kryetare
Hysen Osmanaj			anëtar 
Klement Zguri			anëtar 
Vera Shtjefni			anëtare,
shqyrtoi çështjen me: 
OBJEKT: Për dhënien e mandatit të deputetit të Kuvendit, kandidatit të listës shumemërore të Partisë Lëvizja Socialiste për Integrim, në qarkun e Durrësit, për plotësimin e vakancës së njoftuar nga Kuvendi i Shqipërisë pas heqjes dorë nga mandati i deputetit të z. Lefter Koka.
KËRKUES: Kuvendi i Republikës së Shqipërisë.
BAZA LIGJORE: Neni 23, pika 1, germa “a” dhe neni 175, pika 2, i ligjit nr. 10 019, datë 29.12.2008 “Kodi Zgjedhor i Republikës së Shqipërisë”,  i ndryshuar. 
KQZ-ja, pasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,
VËREN:

Nëpërmjet shkresës nr. 131/1 prot., datë 17.1.2014, drejtuar KQZ-së, sekretari i përgjithshëm i Kuvendit, znj. Albana Shtylla, njofton krijimin e vakancës, për shkak të heqjes dorë nga mandati i deputetit të Kuvendit të Shqipërisë të z. Lefter Koka, deputeti i zonës zgjedhore, qarku Durrës.
Neni 164 i Kodit Zgjedhor përcakton se në rast të ndërprerjes së mandatit të deputetit, Kuvendi njofton KQZ-në për krijimin e vakancës dhe KQZ-ja merr vendim për dhënien e mandatit, kandidatit të radhës në listën shumemërore të së njëjtës parti politike në zonën zgjedhore përkatëse, regjistruar sipas nenit 67 të Kodit Zgjedhor. 
Kolegji Zgjedhor, me vendimin nr. 33, datë 2.8.2013, ka shpërndarë mandatet dhe ka përcaktuar kandidatët fitues për zonën zgjedhore, qarku Durrës, në zgjedhjet për Kuvendin, të vitit 2013. Sipas vendimit të sipërcituar, Partia Lëvizja Socialiste për Integrim për zonën zgjedhore, qarku Durrës, për zgjedhjet për Kuvendin e Shqipërisë të datës 23 Qershor 2013, ka fituar 1 mandat dhe kandidati fitues nga lista shumemërore e Partisë Lëvizja Socialiste për Integrim për qarkun e Durrësit, është kandidati me numër rendor 1 (një) z. Lefter Koka.
Rezulton se lista shumemërore e Partisë Lëvizja Socialiste për Integrim në qarkun e Durrësit nuk i plotëson të gjitha kriteret e përcaktuara në nenin 67 të Kodit Zgjedhor, dhe konkretisht nuk plotëson kriterin e gjinisë, duke mos pasur një në tre emrat e parë kandidat nga secila gjini. KQZ-ja, me vendimin nr. 341, datë 11.5.2013, vendosi sanksionin administrativ gjobë, në masën 4 milionë lekë ndaj Partisë Lëvizja Socialiste për Integrim. Në bazë të nenit 175, pika 2 të Kodit Zgjedhor, KQZ-ja në rast vakance të krijuar në mandatet e fituara nga lista shumemërore e LSI-së, në zonën zgjedhore, qarku Durrës, duhet të zbatojë dhe sanksionin plotësues, duke zëvendësuar vakancën e krijuar me kandidatin e radhës nga gjinia më pak e përfaqësuar. 
KQZ-ja, me vendimin nr. 341, datë 11.5.2013 “Për miratimin e listave shumemërore të Partisë Lëvizja Socialiste për Integrim, pjesëtare e koalicionit “Aleanca për Shqipërinë Europiane” për zgjedhjet për Kuvendin e Shqipërisë 2013”, ka miratuar listën shumemërore të Partisë Lëvizja Socialiste për Integrim për 12 zonat zgjedhore, së bashku me deklaratat model 03, për vendet sipas kuotës gjinore të listës shumemërore për çdo zonë zgjedhore. 
Sipas deklaratës model 03, për vendet sipas kuotës gjinore të listës shumemërore për çdo zonë zgjedhore, në listën shumemërore të LSI-së në qarkun Durrës, kandidatja e renditur e para nga gjinia më pak e përfaqësuar, është kandidatja me numër rendor 8 (tetë), znj. Silvana Hekuran Maksuti.

PËR KËTO ARSYE,

Komisioni Qendror i Zgjedhjeve, mbështetur në nenin 23, pika 1, germa “a” dhe nenin 175, pika 2 të ligjit nr. 10 019, datë 29.12.2008 “Kodi Zgjedhor i Republikës së Shqipërisë”, i ndryshuar,

VENDOSI:

T’i japë mandatin e deputetit të Kuvendit të Republikës së Shqipërisë, kandidatit të radhës në listën shumemërore të Partisë Lëvizja Socialiste për Integrim, qarku Durrës, znj. Silvana Hekuran Maksuti.
Ky vendim hyn në fuqi menjëherë dhe botohet në Fletoren Zyrtare.
Kundër këtij vendimi mund të bëhet ankim në Kolegjin Zgjedhor, pranë Gjykatës së Apelit Tiranë, brenda 30 (tridhjetë) ditëve nga shpallja e këtij vendimi.

Kërkesë

Shtetasja Albana Hysolli (Beqirllari) kërkon pranë Gjykatës së Rrethit Gjyqësor Korçë, shpalljen të zhdukur të babait të saj, shtetasit Irfan Beqirllari.

Kërkuese
Albana Hysolli (Beqirllari)

